ענבל ליברמן

ענבל ליברמן (נולדה ב-9 באוקטובר 1997) הייתה רכזת הביטחון של קיבוץ ניר עם. במהלך מתקפת הפתע על ישראל ב-7 באוקטובר 2023 פיקדה על כיתת הכוננות של הקיבוץ, ובכך עזרה למנוע את חדירת המחבלים לקיבוץ. ענבל ליברמן נולדה ב-1997 בקיבוץ ניר עם. בוגרת מכינת עלמה למנהיגות נשית. לאחר גיוסה לצה"ל שירתה כלוחמת ביחידת עוקץ, ולאחר מכן עברה לתפקיד מש"קית תיאום. ב-2020 קיבלה את אות מצטיין הנשיא. בדצמבר 2022 מונתה לרכזת הביטחון השוטף הצבאי (רבש"צית) של ניר עם. תפקידיה כללו סיוע לאבטחת תושבי הקיבוץ במצבים קריטיים עד הגעת תגבורת מהמשטרה או מהצבא. ליברמן היא הרבש"צית הראשונה בעוטף עזה ב-23 השנים האחרונות. לאחר המינוי היא זכתה לברכות מאופיר ליבשטיין, ראש המועצה האזורית שער הנגב. ערך מורחב – קרב ניר עם בשעה 06:30 ב-7 באוקטובר 2023, נשמעו בקיבוץ אזעקות צבע אדום לכניסה למרחבים מוגנים. ליברמן שמעה רעשים חריגים ליד הקיבוץ, שגרמו לה לשקול מחדש את המצב. היא הכינה תוכנית עבודה חדשה, יצרה מארבים למחבלים, והעמידה חברים חמושים על הגדר של הקיבוץ. עקב נפילת הרקטות נפל החשמל בניר עם. ליברמן הורתה שלא להחזיר אותו, כדי שלא יצליחו לפתוח את שערי הקיבוץ. היא חימשה את 11 חברי כיתת הכוננות של הקיבוץ והציבה אותם בעמדות הגנה, זאת אף על פי שההוראה הרשמית הייתה רק להכין את כיתת הכוננות לקראת פעילות. פלוגה א' של גדוד 13 (גולני), בפיקודו של רס"ן יוני כהן, נלחמה במחבלים במשך שמונה עשרה שעות. הכוח נעזר בטנק מגדוד 77, בפיקודו של סגן גיא חיון. במהלך הקרב נהרגו שישים וחמישה מחבלים לפחות. אחד המחבלים נורה על ידי חבר בכיתת הכוננות. כל השאר חוסלו בידי כוחות צה"ל ומג"ב. באחת עשרה בבוקר הגיע לקיבוץ כוח של היחידה הטקטית של משמר הגבול שחיסל את שאר המחבלים. במהלך הקרב נפלו חייל גולני מתן אברג'יל ולוחם מג"ב רומן גנדל. מי ששהה בקיבוץ ניצל. ב-18 באוקטובר 2023, בעת ביקור נשיא ארצות הברית ג'ו ביידן בישראל, הוא נפגש עם ניצולים ממתקפת הפתע על ישראל, ובהם עם ליברמן. בשנת 2024 נבחרה להדליק משואה בטקס הדלקת המשואות בהר הרצל. בשנת 2024 זכתה בפרס רפפורט לנשים פורצות דרך. מדיה וקבצים בנושא ענבל ליברמן בוויקישיתוף ענבל ליברמן: האישה שהצילה את קיבוץ ניר עם, באתר כיפה, 9 באוקטובר 2023 יניר יגנה‏, גיבורת ניר עם: הצעירה שחימשה תושבים תוך דקות - והצילה את הקיבוץ, באתר וואלה, 10 באוקטובר 2023 ארנולד נטייב, ‏בזמן מתקפת המחבלים: הסיפור הבלתי יאומן של הצעירה שהצילה קיבוץ שלם, באתר מעריב אונליין, 11 באוקטובר 2023 תמיר גולן, סיפורה של גיבורה אמתית שהצילה קיבוץ שלם בהחלטה של רגע -ענבל רבין ליברמן, באתר "YouTube", ‏16 באוק׳ 2023 בן שני ואילנה דיין, היא נלחמה תחת אש, כדי להציל את הקיבוץ שלה. אבל זו רק ההתחלה של הסיפור של ענבל ליברמן, הרבש"צית של ניר עם. עובדה, עונה 2023, פרק 19, 26 באוקטובר 2023. בן שני גילית קוזבה, ‏סיפורה של הרבש"צית הגיבורה של קיבוץ ניר עם, באתר ‏מאקו‏, 27 באוקטובר 2023 שרי מקובר-בליקוב, ‏גיבורות ה-7 באוקטובר בראיון ובמסר משותף: "אין לנו פריבילגיה ליפול או להיות חלשות", באתר מעריב אונליין, 9 במרץ 2024 טקס הדלקת המשואות 2024: משואת כיתות הכוננות, באתר מערך הדיגיטל הלאומי Kirti Pandey, How One Woman's Bravery Saved An Entire Israeli Village From Hamas Terrorists", באתר "TIMESNOW", ‏10 אוקטובר 2023 אלדה נתנאל, ענבל ליברמן, הרבש"צית הראשונה של שער הנגב שהצילה בזכות התושייה שלה את תושבי קיבוץ ניר עם, באתר יישובניק נט, ‏9 באוקטובר 2023 תחיה ברק, הרבש"צית ענבל ליברמן: "לא מרגישה שאני חייבת ליישב מחדש את ניר־עם", באתר ynet, 15 בינואר 2024 הדלקת 12 המשואות ביום העצמאות ה-76, נבדק ב-2024-05-13 מרב סבר, הגיבורה של ניר עם: הרבש"צית שהצילה קיבוץ שלם ממחבלי החמאס, באתר ישראל היום, 10 באוקטובר 2023 רן שמעוני, "לא הייתי שם לבד": הרבש"צית שהצילה את ניר עם מסרבת להיות גיבורה, באתר הארץ, 11 באוקטובר 2023 צה"ל, "היינו טנק בודד בגזרה, הבנו שאין שם מישהו אחר", באתר גבורת המעשה ועוצמת הרוח, ‏יולי 2024 מוריה אסרף וולברג, ביקור היסטורי של הנשיא ביידן בישראל: "יש לכם זמן למהלך בעזה", באתר חדשות 13, 18 באוקטובר 2023 אלו הזוכות בפרס רות רפפורט 2024 - נשים פורצות דרך בעקבות ה-7 באוקטובר